2023

**2023. aasta** (**MMXXIII**) oli 21. sajandi 23. aasta. See algas pühapäevaga.

## Vasted teistes kalendrites
*Juudi kalender: 5783–5784
*Hinduistlik kalender: 5124–5125 
*Islami kalender: 1444–1445
*Iraani kalender: 1401–1402
*Sirvikalender: 10236

## Sündmused maailmas
### Jaanuar
* 1. jaanuar – Horvaatia liitus euroala ja Schengeni viisaruumiga.
* 5. jaanuar – Vatikanis toimusid emeriitpaavst Benedictus XVI matused.
* 8. jaanuar – Brasiilia kolme võimu väljaku ründamine: Brasiilia endise presidendi Jair Bolsonaro toetajad ründasid Rahvuskongressi, ülemkohtuhoonet ja presidendipaleed.
* 15. jaanuar – Nepalis Pokharas kukkus alla reisilennuk. Hukkusid kõik pardal viibinud 72 inimest.
* 18. jaanuar – Ukrainas Kiievi lähedal Brovarõs kukkus alla Ukraina päästeameti kopter. Hukkusid kõik kopteris viibinud kümme inimest, teiste seas Ukraina siseminister Denõss Monastõrskõi, lisaks hukkus neli inimest maapinnal.
* 18. jaanuar – Antigua ja Barbudal toimunud üldvalimiste tulemusena säilitas Antigua ja Barbuda Töölispartei Esindajatekojas enamuse.

* 19. jaanuar – Madagaskari tabas tsüklon Cheneso, mis nõudis 33 inimelu.
* 19. jaanuar – Prantsusmaal puhkesid ulatuslikud meeleavaldused seoses president Emmanuel Macroni kavaga tõsta pensioniiga.
* 25. jaanuar – Uus-Meremaa peaministriks valiti Chris Hipkins, kes astus ametisse sama aasta 7. veebruaril.
* 27. jaanuar – Iraani pealinnas Teheranis rünnati Aserbaidžaani suursaatkonda, hukkus üks ja sai vigastada kaks inimest.
* 27. jaanuar – palestiinlane ründas Ida-Jeruusalemmas Neve Ya'aqovis sünagoogi, hukkus seitse tsiviilisikut.
* 28. jaanuar – Tšehhi presidendivalimised võitis Petr Pavel.
* 30. jaanuar – Pakistanis Peshawaris asuvale mošeele korraldatud enesetapurünnakus hukkus 84 ja sai vigastada üle 220 inimese.

### Veebruar

* 1. veebruar – komeet C/2022 E3 (ZTF) jõudis Maale kõige lähemale.
* 3. veebruar – Ameerika Ühendriigid teatasid väidetava Hiina luureõhupalli avastamisest. Õhupall tulistati järgmisel päeval alla.
* 3. veebruar – Ameerika Ühendriikides Ohio osariigis sõitis rööbastelt välja ohtlikke kemikaale vedanud rong, mis põhjustas ulatusliku keskkonnareostuse.
* 4. veebruar – Tšiilis laiendati ulatuslike metsatulekahjude tõttu välja kuulutatud eriolukorda uutesse piirkondadesse.

* 6. veebruar – Türgit ja Süüriat tabas 7,8-magnituudiline maavärin. Hukkus üle 59 000 inimese, vigastada sai üle 120 000.
* 12. veebruar – Uus-Meremaad tabanud tsüklon Gabrielle põhjustas laialdaselt üleujutusi ja elektrikatkestusi.
* 12. veebruar – Küprose presidendiks valiti Níkos Christodoulídis.
* 15. veebruar – Panamas toimunud bussiõnnetuses hukkus 42 inimest.
* 18.–23. veebruar – São Paulo osariiki Brasiilias tabanud üleujutustes ja maalihetes hukkus 65 inimest.
* 24. veebruar – Mosambiiki jõudnud tsüklon Freddy tõi kaasa tugevad vihmahood, mille põhjustatud üleujutustes hukkus Mosambiigis 198 ja selle naaberriigis Malawis üle 1200 inimese.

* 25. veebruar – Nigeeria presidendiks valiti Bola Tinubu.
* 26. veebruar – Lõuna-Itaalias Calabria rannikul uppus pagulasi vedanud alus, hukkus 96 inimest.
* 28. veebruar – Kreekas Tessaalia piirkonnas toimunud rongiõnnetuses hukkus 57 inimest.

### Märts
* 10. märts – Ameerika Ühendriikides kukkus kokku Silicon Valley Bank ja paar päeva hiljem Signature Bank. Tegemist olid suurimad pangakrahhid pärast 2008. aasta majanduskriisi.
* 10. märts – Saudi Araabia ja Iraan taastasid pärast seitset aastat diplomaatilised suhted.
* 14. märts – Venemaa sõjalennuk rammis Musta mere kohal Ameerika Ühendriikide drooni, mis kukkus merre.
* 17. märts – Rahvusvaheline Kriminaalkohus andis välja vahistamismäärused president Vladimir Putini ja laste õiguse voliniku Marija Lvova-Belova kohta seoses Ukraina laste sunniviisilise väljasaatmisega Venemaale.
* 19. märts – Šveitsi suurpank UBS nõustus ostma Credit Suisse'i.
* 19. märts – Kasahstani parlamendivalimistel võitis enim kohti valitsev partei Amanat.
* 21. märts – Afganistani Badakhshāni provintsi tabas 6,8-magnituudiline maavärin, mille tõttu hukkus 21 inimest.
* 24.–27. märts – Alabama ja Mississippi osariiki Ameerika Ühendriikides tabanud tornaadodes hukkus 23 inimest.
* 27. märts – Mehhikos Ciudad Juárezis hukkus põgenikekeskuse tulekahjus 40 inimest.

### Aprill
* 2. aprill – Soomes toimunud parlamendivalimiste tulemusena sai parlamendis enim kohti Petteri Orpo juhitav Rahvuslik Koonderakond.
* 2. aprill – Montenegro presidendivalimised võitis Jakov Milatović.
* 2. aprill – Andorra parlamendivalimised võitis peaminister Xavier Espot Zamora juhitud liberaalne koalitsioon.

* 4. aprill – Soome sai NATO 31. liikmesriigiks.
* 4. aprill – USA endine president Donald Trump sai süüdistuse 34 võltsimisjuhtumi eest.
* 11. aprill – Myanmari kodusõda: Myanmari sõjaväehunta korraldas õhurünnaku Pazigyi külale, hukkus 130 tsiviilisikut.
* 14. aprill – Jupiter Icy Moons Explorer startis uurima Jupiteri kaaslasi.
* 14. aprill – Ghana kiitis esimesena riigina heaks malaariavaktsiini R21/Matrix-M kasutamise.
* 15. aprill – Sudaanis puhkesid kokkupõrked sõjaväelise režiimi rivaalitsevate rühmituste vahel.
* 18. aprill – telekanal Fox News nõustus maksma 787 miljonit dollarit Dominion Voting Systemsile, et vältida kohtuprotsessi 2020. aasta Ameerika Ühendriikide presidendivalimiste kohta levitatud valede üle.
* 18. aprill – Lõuna-Hiina merest avastati Teises maailmasõjas ameeriklaste uputatud Jaapani laeva Montevideo Maru vrakk.
* 19. aprill – Jeemenis Sanaas toimunud rüseluses hukkus üle 90 inimese.

* 20. aprill – esimesele katselennule startis ajaloo suurim ja võimsaim rakett Starship. See plahvatas neli minutit pärast starti.
* 30. aprill – Paraguay üldvalimiste tulemusel sai riigi uueks presidendiks Santiago Peña.

### Mai
* 1. mai – Ameerika Ühendriikides kukkus kokku First Republic Bank.
* 2. mai – pärast 87 päeva kestnud näljastreiki Iisraeli vanglas palentiinlane Khader Adnan.
* 3. mai – Serbia pealinnas Belgradis toimunud koolitulistamises hukkus kümme inimest.
* 3. mai – Indias Manipuris puhkenud etnilistes kokkupõrgetes hukkus üle 50 inimese.
* 4. mai – Serbias Belgradist umbes 100 km kaugusel kahes erinevas tulistamises hukkus kokku üheksa inimest.
* 5. mai – Maailma Terviseorganisatsioon kuulutas koroonapandeemia lõppenuks rahvusvahelise tähtsusega rahvatervisealase hädaolukorrana.

* 6. mai – Londonis Westminster Abbeys krooniti Suurbritannia kuningas Charles III.
* 7. mai – Araabia Liiga taastas Süüria liikmesuse.
* 14. mai – Tai üldvalimised võitis opositsiooni koalitsioon.
* 14. mai – Myanmari ja Bangladeshi tabanud tsüklon Mocha nõudis üle 460 inimelu.

* 16.–17. mai – Emilia Romagna maakonda Itaalias tabanud üleujutustes hukkus 15 inimest.
* 17. mai – keset poliitilist kriisi saatis Ecuadori president Guillermo Lasso laiali riigi parlamendi ja kuulutas välja erakorralised valimised.
* 21. mai – Guyanas Mahdias asuva keskkooli tütarlaste ühiselamus puhkenud tulekahjus hukkus 20 inimest.
* 28. mai – toimus Türgi presidendivalimiste teine voor, mille võitis Recep Tayyip Erdoğan. 

### Juuni
* 1. juuni – Senegalis puhkesid valitsusvastased meeleavaldused. Meeleavalduste käigus hukkus 16 inimest.
* 2. juuni – Odisha rongiõnnetus: India idaosas Odisha osariigis põrkasid kokku kaks reisirongi ja üks kaubarong. Õnnetuses hukkus 296 ja sai vigastada üle 1200 inimese.
* 2.–3. juuni – Haitit tabanud üleujutustes hukkus 51 inimest.
* 6. juuni – Ukrainas õhiti Kahhovka hüdroelektrijaama tamm. Venemaa ja Ukraina süüdistasid teineteist tammi õhkimises.

* 7. juuni – Kanada metsatulekahjudest tekkinud suitsu tõttu anti mitmel pool Põhja-Ameerikas õhukvaliteedi hoiatusi.
* 12. juuni – Nigeerias Nigeri jõel uppus laev. Hukkus vähemalt 106 inimest.
* 14. juuni – vähemalt 82 inimest hukkus, kui Kreeka ranniku lähedal uppus pagulasi vedanud alus.
* 15. juuni – 15 inimest hukkus, kui Kanadas Manitoba provintsis põrkas poolhaagis Trans-Kanada maanteel kokku bussiga.
* 16. juuni – Ugandas Mpondwe linnas tappis islamistlik mässuliste rühmitus koolis 42 inimest.
* 18. juuni – Titani hukk: Viis inimest hukkus, kui Titanicu vrakki uurima läinud sukelaparaat Titan survekambri implosiooni tõttu hävis.
* 20. juuni – Hondurase pealinna Tegucigalpa lähedal asuvas naistevanglas toimunud mässus hukkus 46 inimest.
* 21. juuni – Hiinas Yinchuanis asuvas restoranis toimunud gaasiplahvatuses hukkus 31 inimest.
*23.–24. juuni – Wagneri rühmituse juht Jevgeni Prigožin korraldas relvastatud vastuhaku Venemaa valitsuse vastu. Vastuhakk lõppes Wagneri rühmituse tagamisega 24. juuni õhtul.
*27. juuni – üle Prantsusmaa puhkesid rahutused, kui politsei oli surnuks tulistanud 17-aastase Nahel Merzouki.
*30. juuni – Brasiilia kõrgem valimiskohtus piiras riigi endisel presidendil Jair Bolsonarol poliitilistele ametikohtadele kandideerimise kuni 2030. aastani seoses võimu kuritarvitamisega enne 2022. aasta üldvalimisi.

### Juuli

*7. juuli – Hollandi lagunes valitsuskoalitsioon ja peaminister Mark Rutte teatas kavatsusest tagasi astuda.
* 9. juuli – Põhja-Indias hukkus üleujutustes ja maalihetes vähemalt 100 inimest.
* 14. juuli – Ameerika filmi- ja teletööstuse näitlejate gild SAG-AFTRA alustas streiki, liitudes Hollywoodi stsenaristide streigiga.
* 15. juuli – Lõuna-Koread tabanud üleujutustes ja maalihetes hukkus 47 inimest.
* 23. juuli – Hispaania üldvalimised võitis Alberto Núñez Feijóo juhitud Rahvapartei.
* 24. juuli – Iisraeli valitsus viis vaatamata mitu kuud kestnud protestidele läbi justiitsreformi, mis piirab ülemkohtu võimu valitsuse otsuseid vetostada.
* 25.–30. juuli – Filipiine, Taiwani ja Hiinat tabanud tsüklon Doksuri nõudis üle 130 inimese.
* 26. juuli – Nigeri presidendi kaardivägi kukutas riigipöörde käigus president Mohamed Bazoumi.
* 28. juuli – teatati Vana-Rooma keisri Nero erateatri avastamisest Palazzo Della Rovere hoovi alt.
* 30. juuli – Pakistanis Kharis toimunud enesetapurünnakus hukkus üle 60 inimese.

### August
* 6. august – Pakistanis Sindhi provintsis sõitis rong rööbastelt maha, hukkus vähemalt 30 inimest.
* 8. august – Hawaii saartell puhkenud maastikutulekahjudes hukkus üle 100 inimese.
* 9. august – üheksa päeva enne presidendivalimiste esimest vooru mõrvati Ecuadoris presidendikandidaat Fernando Villavicencio.
* 16. august – Sudaanist Geneinast avastati ligi 1000 surnukehaga massihaud.
* 19. august – Venemaa kuumaandur Luna 25 kukkus Kuu pinnale ja hävis.
* 20. august – Guatemala presidendiks valiti Bernardo Arévalo.
* 21. august – Suurbritannias mõisteti endine haiglaõde Lucy Letby seitsme vastsündinu tapmise eest eluks ajaks vangi.
* 22. august – Tai parlament valis riigi uueks peaministriks Srettha Thavisini.
* 22. august – Kambodža peaministrina astus ametisse Hun Manet pärast oma isa Hun Seni 38 aastat kestnud ametiaja lõppu.

* 23. august – 2023. aasta Wagneri grupi lennuõnnetus: Venemaal Tveri oblastis kukkus alla ärilennuk, hukkus Wagneri gruppi juht Jevgeni Prigožin ja kõik üheksa teist lennukil viibinud inimest.
* 23. august – Kuul maandus kosmoselaeva Chandrayaan-3 maandur Vikram, millega Indiast sai esimene riik, mille kosmoselaev on maandunud edukalt Kuu lõunapooluse lähistele.
* 30. august – Gaboni president Ali Bongo Ondimba kukutati riigipöördega vaid mõni aeg pärast seda, kui ta oli tagasi ametisse valitud.
* 31. august – Lõuna-Aafrika Vabariigis Johannesburgis asuvas viiekorruselises majas toimunud tulekahjus hukkus 

### September
* 1. september – Singapuri presidendiks valiti Tharman Shanmugaratnam.
* 8. september – Marokos toimus tugev maavärin, hukkus üle 2900 inimese.
* 11. september – Liibüas hukkus üle 4000 inimese, kui torm Daniel põhjustas kahe paisu purunemise.
* 12. september – Vietnamis Hanois hukkus kortermaja tulekahjus 56 inimest.

* 15. september – Läti peaministrina astus ametisse Evika Siliņa.
* 18. september – Kanada ja India vahel puhkes diplomaatiline kriis seoses sikhi separatisti Hardeep Singh Nijjari tapmisega sama aasta juunis Kanadas.
* 20. september – teatati vanima teadaoleva, hinnanguliselt 476 000 aastat vana, *[[Homo sapiens]]*i eelse puitehitise avastamisest Sambias. 
* 24. september – kümned tuhanded etniliste armeenlased hakkasid Mägi-Karabahhi piirkonnast põgenema pärast seda, kui Aserbaidžaan oli vallutanud kogu Mägi-Karabahhi Vabariigi territooriumi ja kohaliku valitsuse likvideerinud.
* 24. september – NASA missioon OSIRIS-REx tõi Maale tagasi asteroidilt 101955 Bennu võetud proovid.
* 26. september – Iraagis Qaraqoshis pulmapeo ajal puhkenud tulekahjus hukkus 107 inimest.
* 29. september – Pakistanis Mastungi ringkonnas toimunud enesetapurünnakus hukkus 60 inimest.

### Oktoober

* 3. oktoober – USA Esindajakoja spiiker Kevin McCarthy kõrvaldati ametikohalt.
* 3. oktoober – Itaalias Veneetsias sõitis buss sillalt alla, hukkus 21 inimest.
* 6. oktoober – Nobeli rahuauhinna pälvis Narges Moḩammadī võitluse eest Iraani naiste rõhumise vastu ning inimõiguste ja kõigi vabaduste edendamise eest.
* 7. oktoober – Iisrael kuulutas välja sõjaseisukorra pärast seda, kui Ḩamās ja teised Palestiina sõjalised rühmitused olid Iisraeli vastu korraldanud arvukalt rünnakuid, mille tõttu hukkus üle tuhande inimese.
* 7. oktoober – Herāti provintsi Afganistanis tabanud 6,3-magnituudilises maavärinas hukkus ligi 1500 inimest.
* 13. oktoober – Startis NASA kosmoseaparaat Psyche, mis suundus uurima metallasteroidi 16 Psyche.
* 14. oktoober – Austraalias toimunud referendumil lükati tagasi põlisrahvaste tunnustamine.
* 14. oktoober – Uus-Meremaa üldvalimised võitis Christopher Luxoni juhitud Rahvuspartei.
* 15. oktoober – Ecuadori presidendiks valiti Daniel Noboa.
* 15. oktoober – Poola parlamendivalimistel saavutasid opositsiooniparteid võidu võimupartei Õigus ja Õiglus üle.
* 16. oktoober – Brüsselis toimus islamistlik terrorirünnak, milles hukkus kaks inimest.
* 25. oktoober – Ameerika Ühendriikides Maine'i osariigis Lewistonis toimunud tulistamises hukkus 19 inimest.

* 25. oktoober – orkaan Otis saabus Mehhikosse Acapulco lähedale 5. kategooria tormina. Tormi tõttu hukkus vähemalt 50 inimest.
* 28. oktoober – Kasahstanis Karagandõ oblastis asuvas kivisöekaevanduses toimunud tulekahjus hukkus 46 inimest.

### November
* 1. november – NASA kosmoseaparaat Lucy lendas missiooni esimese möödalennu käigus mööda asteroidist 152830 Dinkinesh.
* 2. november – Ameerika endine krüptoärimees Sam Bankman-Fried mõisteti süüdi kõigis seitsmes süüdistuspunktis, sealhulgas pettuses ja rahapesus, seoses tema rolliga krüptovaluutabörsi FTX pankrotis.
* 3. november – Karnali provintsi Nepalis tabanud 5,7-magntituudilises maavärinas hukkus 153 inimest.
* 11. november – Myanmari kodusõda: opositsiooniväed olid kaks nädalat kestnud rünnaku käigus valitseva sõjaväelise hunta käest vallutanud mitu linna.
* 14. november – Libeeria presidendiks valiti napi häälteenamusega Joseph Boakai, kes võitis ametisolevat George Weah'd.
* 16. november – Hispaania peaminister Pedro Sanchez sõlmis katalaani iseseisvuslastega kokkuleppe ja valiti seejärel tagasi kolmandaks ametiajaks Hispaania peaministriks.

* 19. november – Argentina presidendiks valiti Javier Milei.
* 22. november – Hollandi üldvalimised võitis Geert Wildersi juhitud Vabaduspartei.
* 24. november – Somaalia sai Ida-Aafrika Ühenduse kaheksandaks liikmesriigiks.
* 28. november – Indias Uttarakhandi osariigis päästeti kõik 41 töölist, kes olid 17 päeva varem maanteetunnelis toimunud varingu tõttu lõksu jäänud.

### Detsember

* 3. detsember – Indoneesias Sumatra saarel hakkas purskama Marapi vulkaan. Hukkus 24 matkajat.
* 4. detsember – Mauritaania endine president Mohamed Ould Abdel Aziz mõisteti korruptsioonisüüdistusega vangi.
* 4. detsember – Venezuelas toimunud referendumil kiideti heaks naaberriigi Guyanale kuuluva vaidlusaluse naftarikka piirkonna Esequiba ülevõtmine.
* 5. detsember – Indiat tabas tsüklon Michaung, mis tappis 17 inimest.
* 12. detsember – Dubais lõppenud kliimatippkohtumisel COP28 jõuti kokkuleppele fossiilkütustest järkjärguliselt "eemale liikuda".

* 13. detsember – Donald Tusk valiti taas Poola peaministriks.
* 16. detsember – pärast Nawāf al-Aḩmad al-Jābir aş-Şabāḩi surma sai Kuveidi emiiriks tema poolvend Mish‘al al-Aḩmad al-Jābir aş-Şabāḩ.
* 17. detsember – Serbias toimunud parlamendivalimiste tulemusena saavutas Serbia Progressiivne Partei parlamendis taas enamuse.

* 18. detsember – pärast mitut nädalat kestnud tugevat seismilist aktiivsust hakkas Islandil Grindavíki lähedal purskama vulkaan. 
* 18. detsember – Hiinas Gansu provintsis toimus 6,2-magnituudiline maavärin, milles hukkus üle 140 inimese.
* 18. detsember – paavst Franciscus andis katoliku vaimulikele loa õnnistada samasoolisi abielupaare.
* 21. detsember – Tšehhi pealinnas Prahas toimunud massitulistamises hukkus vähemalt 16 inimest.
* 24. detsember – Nigeerias Plateau osariigis tapsid bandiidid vähemalt 200 inimest.
* 31. detsember – Taani kuninganna Margrethe II teatas kavatsusest troonist loobuda.

## Sündmused Eestis
* 3. jaanuar – Politsei- ja Piirivalveameti laevastik viidi üle mereväe koosseisu.
* 5. märts – 2023. aasta Riigikogu valimised võitis 31,2%-ga Kaja Kallase juhitav Reformierakond, mis sai 37 kohta Riigikogus. Eesti Konservatiivne Rahvaerakond sai 17 kohta, Keskerakond 16 kohta, Eesti 200 14 kohta, Sotsiaaldemokraatlik Erakond 9 kohta ja Isamaa 8 kohta.
* 9. oktoober – Guajaana kosmosekeskusest startis kosmosesse Eesti tudengisatelliidi programmi teine satelliit ESTCube-2, mis orbiidile ei jõudnud.

## Filmindus

* 19. veebruar – 76. korda jagati välja Briti Filmi- ja Telekunsti Akadeemia auhinnad. Enim auhindu (7) võitis Saksamaa sõjafilm "Läänerindel muutuseta".
* 25. veebruar – 70. Berliini rahvusvahelise filmifestivali peaauhinna Kuldkaru võitis film "L'Adamanti peal" ("Sur l'Adamant").
* 12. märts – 95. korda jagati välja Ameerika Filmikunsti ja -teaduste Akadeemia auhinnad Oscarid. Enim auhindu (7) võitis "Kõik kõikjal ja korraga" ("Everything Everywhere All at Once"), sealhulgas parima filmi, parima naispeaosatäitja ja parima lavastaja auhinna.

## Muusika

* 13. mai – 67. Eurovisiooni lauluvõistluse võitis Rootsi esindaja Loreen lauluga "Tattoo".

## Spordisündmused

* 12. veebruar – Ameerika jalgpalli kõrgliiga NFL-i finaalmängu Super Bowli võitis Kansas City Chiefs, kes alistas Philadelphia Eaglesi.
* 30. aprill – male maailmameistriks tuli Ding Liren, kes alistas Jan Nepomnjaštši.
* 21. juuni – 2. juuli – Euroopa mängud
* 20. juuli – 20. august – naiste jalgpalli maailmameistrivõistlused
* 19. august – algasid kergejõustiku maailmameistrivõistlused Ungaris Budapestis.
* 25. august – 10. september – korvpalli maailmameistrivõistlused
* 23. september – 8. oktoober – Aasia mängud
* 24. september – etiooplanna Tigst Assefa püstitas naiste maratonijooksus uue maailmarekordi.
* 8. oktoober – keenialane Kelvin Kiptum püstitas meeste maratonijooksus uue maailmarekordi.
* 20. oktoober – 5. november – toimusid Panameerika mängud.

## Surnud

*1. jaanuar – Kadri Mälk, eesti ehtekunstnik
*3. jaanuar – Ruslan Hasbulatov, tšetšeeni päritolu Venemaa majandusteadlane ja poliitik
*3. jaanuar – Jaak Mosin, Eesti kaitseliitlane
*3. jaanuar – Walter Cunningham, USA mereväelane ja astronaut
*10. jaanuar – Jeff Beck, Briti kitarrist ja helilooja
*10. jaanuar – Kalle Eller, eesti esseist ja Kaitseliidu ohvitser
*10. jaanuar – Konstantínos II, Kreeka kuningas
*10. jaanuar – Andrus Nilk, eesti spordiajakirjanik
*12. jaanuar – Lisa Marie Presley, Ameerika Ühendriikide laulja
*16. jaanuar – Gina Lollobrigida, itaalia näitleja
*18. jaanuar – David Crosby, USA muusik
*19. jaanuar – Viive Ernesaks, eesti pianist
*21. jaanuar – Vahur Linnuste, eesti keele ja kultuuri õppejõud Prantsusmaal
*25. jaanuar – Ülo Matjus, eesti filosoof 
*3. veebruar – Paco Rabanne, hispaania moelooja
*5. veebruar – Pervez Musharraf, Pakistani sõjaväelane ja poliitik
*6. veebruar – Lubomír Štrougal, Tšehhoslovakkia riigitegelane
*7. veebruar – Mati Põldre, eesti filmirežissöör
*8. veebruar – Burt Bacharach, Ameerika Ühendriikide helilooja
*8. veebruar – Ivan Silajev, Venemaa riigitegelane 
*10. veebruar – Carlos Saura, hispaania filmilavastaja
*11. veebruar – Hans Modrow, Saksa DV riigitegelane
*12. veebruar – Vadim Abdrašitov, tatari päritolu filmirežissöör
*15. veebruar – Marje Josing, eesti majandusteadlane 
*15. veebruar – Raquel Welch, Ameerika Ühendriikide näitleja
*28. veebruar – Indrek Toome, Eesti NSV poliitik
*3. märts – Jaak Lipso, eesti korvpallur
*3. märts – Kenzaburō Ōe, jaapani kirjanik 
*5. märts – Matti Klinge, soome ajaloolane 
*7. märts – Väino Rätsep, eesti tervishoiutegelane
*12. märts – Arvo Sirel, Eesti sõjaväelane 
*13. märts – Ernst Tugendhat, saksa filosoof
*15. märts – Jüri Kraft, eesti majandustegelane 
*24. märts – Helgi Erilaid, eesti raadioajakirjanik
*8. aprill – William Newton-Smith, Kanada päritolu filosoof 
*10. aprill – Olev Oja, eesti koorijuht 
*14. aprill – Abel Posse, Argentina kirjanik
*18. aprill – Väino Aren, eesti näitleja ja balletitantsija
*25. aprill – Harry Belafonte, Jamaica päritolu Ameerika Ühendriikide laulja
*5. mai – Andres Ellamaa, Eesti arst ja poliitik 
*10. mai – Ian Hacking, Kanada filosoof
*10. mai – Henry Laks, eesti laulja 
*24. mai – Tina Turner, Ameerika Ühendriikide laulja
*27. mai – Ilja Kabakov, vene kunstnik
*31. mai – Aino Bāliņa-Karmo, Eesti-Läti džässlaulja
*6. juuni – Olaf Suuder, eesti ajakirjanik
*8. juuni – Malle Salupere, eesti kultuuriloolane
*10. juuni – Ted Kaczynski, Ameerika Ühendriikide terrorist
*12. juuni – Silvio Berlusconi, Itaalia ettevõtja ja poliitik
*15. juuni – Glenda Jackson, Briti näitleja ja poliitik
*2. juuli – Dorian Supin, Eesti filmilavastaja 
*9. juuli – Jüri Tammaru, eesti filosoof 
*11. juuli – Milan Kundera, tšehhi-prantsuse kirjanik
*16. juuli – Jane Birkin, Briti-prantsuse laulja ja näitleja
*16. juuli – Harry Frankfurt, Ameerika Ühendriikide filosoof 
*20. juuli – Aadu Must, Eesti ajaloolane ja poliitik
*21. juuli – Gabriel Hazak, Eesti politoloog, jurist ja väliskommentaator
*21. juuli – Tony Bennett, Ameerika Ühendriikide laulja
*26. juuli – Sinéad O'Connor, iiri laulja 
*28. juuli – Martin Walser, saksa kirjanik
*2. august – Anti Kidron, eesti psühholoog ja aimekirjanik 
*9. august – Ita Ever, eesti näitleja
*14. august – Aksel Tamm, eesti kirjastustöötaja ja kirjanduskriitik
*22. august – Toto Cutugno, itaalia laulja
*23. august – Jevgeni Prigožin, Venemaa ettevõtja
*23. august – Dmitri Utkin, Venemaa sõjapealik 
*26. august – Gleb Panfilov, vene filmirežissöör
*11. september – Endel Tulving, eesti psühholoog
*13. september – Mircea Snegur, Moldova riigitegelane
*16. september – Helvi Jürisson, eesti kirjanik
*18. september – Lembit Liivak, eesti hispanist ja tõlkija
*19. september – Gianni Vattimo, itaalia filosoof
*22. september – Giorgio Napolitano, Itaalia poliitik
*24. september – Silvi Liiva, eesti graafik 
*28. september – Ion Druță, Moldova kirjanik
*13. oktoober – Rein Saluri, eesti kirjanik
*16. oktoober – Martti Ahtisaari, Soome poliitik ja diplomaat
*27. oktoober – Jüri Gerretz, eesti viiuldaja, muusikapedagoog ja dirigent 
*29. oktoober – Rutt Hinrikus, eesti kirjandusteadlane
*1. november – Jaan Rannap, eesti lastekirjanik
*2. november – Kaia Iva, Eesti poliitik
*3. november – Priit Vesilind, eesti ajakirjanik 
*4. november – Ando Leps, Eesti õigusteadlane ja poliitik
*19. november – Rosalynn Carter, Ameerika Ühendriikide kirjanik ja aktivist, president Jimmy Carteri abikaasa
*22. november – Emmanuel Le Roy Ladurie, prantsuse ajaloolane
*25. november – Reet Varblane, eesti kunstiteadlane 
*27. november – Tiit Kuningas, eesti spordiajakirjanik ja mälumängur 
*29. november – Henry Kissinger, USA diplomaat ja poliitik
*17. detsember – Othar Ioseliani, gruusia filmirežissöör
*25. detsember – Benjamin Georg Lillemäe, eesti vaimulik
*26. detsember – Boriss Rodoman, Venemaa geograaf 
*26. detsember – Wolfgang Schäuble, Saksamaa poliitik 
*27. detsember – Jacques Delors, Prantsusmaa ja Euroopa Liidu poliitik ja majandusteadlane 
-->

Jeff_Beck_in_Amsterdam_1979.jpg|Jeff Beck
Ivo Lollobrigida 2.jpg|Gina Lollobrigida
King_Constantine.jpg|Konstantínos II
Ülo Matjus esinemas Eesti filosoofia 7. aastakonverentsil Tartus, 30. augustil 2011.jpg|Ülo Matjus
Indrek Toome 20.8.2008.jpg|Indrek Toome
Tina Turner 50th Anniversary Tour.jpg|Tina Turner
Silvio Berlusconi 2018.jpg|Silvio Berlusconi
Milan Kundera redux.jpg|Milan Kundera
Sinead O'Connor (14828633401) (cropped).jpg|Sinéad O'Connor
Ita_Ever,_oli_eesti_näitleja_(2007).jpg|Ita Ever
Presidente Napolitano.jpg|Giorgio Napolitano
Martti Ahtisaari in Argentina.jpg|Martti Ahtisaari
Kaia Iva 2017-05-25.jpg|Kaia Iva
Rose_Carter,_official_color_photo,_1977-cropped.jpg|Rosalynn Carter


## Nobeli auhinnad
*meditsiin – Katalin Karikó, Drew Weissman
*füüsika – Anne L'Huillier, Ferenc Krausz, Pierre Agostini
*keemia – Moungi Bawendi, Louis Brus, Aleksei Jekimov
*kirjandus – Jon Fosse
*rahu – Narges Moḩammadī
*majandus – Claudia Goldin

## Pühendused
* Liikumisaasta (Eestis) – https://liikumisaasta.ee/ , (vt Eesti kultuurivaldkonna aasta peateemade loetelu) 
* Liivi kultuuripärandi aasta (Lätis) – https://libiesugads.lv/
* Vene keele aasta (SRÜ riikides)
* Eestis oli:
** aasta kala – siig
** aasta liblikas – keldriöölane
** aasta lind – aul
** aasta loom – lendorav
** aasta muld – leetunud muld
** aasta puu – mänd
** aasta orhidee – valge tolmpea
** aasta sammal – roheline hiidkupar
** aasta seen – harilik kivipuravik

## Viited